**ОТНОСНО:** Изпълнение на Етап 2 за прилагане на Инструкцията по чл.88, ал.3 от ПТЕЕ за единен електронен формат за обмен на данни (Инструкцията).

**Уважаеми търговски участници,**

Планираме въвеждането в продуктивна среда на Етап 2 от Инструкцията в обхвата на следните процеси по предоставяне на данни от операторите на разпределителни мрежи към търговските участници за клиентите с комбинирани договори за ел. снабдяване и мрежови услуги в ТИ:

|  |  |  |
| --- | --- | --- |
| Наименование | Тип съобщение | Номер транзакция |
| Пълни основни данни, СТИ с начални показания на ТИ  | UTILMD | 343 |
| Промяна на СТИ | UTILMD | 521 |
| Промяна на тип товаров профил | UTILMD | 523 |
| Промяна на параметри за фактуриране | UTILMD | 524 |
| Промяна на предоставена мощност | UTILMD | 525 |
| Данни за фактуриране на мрежови услуги в ТИ | MSCONS | 810  |
| Данни за начисление на мрежови услуги в ТИ | INVOIC | 910 |
| Данни за корекция фактуриране на мрежови услуги в ТИ | MSCONS | 870, 860, 865  |
| Данни за корекция начисление на мрежови услуги в ТИ | INVOIC | 970, 915 |

Графикът, съгласуван между мрежовите оператори, за фазите на въвеждане в продуктивен режим на работа на обмена на данни по Етап 2 в изпълнение на Инструкцията по чл. 88, ал. 3 от ПТЕЕ е както следва:

* старт с обмен на данни за фактуриране (MSCONS, INVOIC) за отчетен период октомври 2023 г.;
* старт с обмен на данни в пълен обхват на Етап 2 (вкл. UTILMD) – отчетен период ноември 2023 г.;
* за периодите октомври, ноември и декември 2023 ще продължи предоставянето на данни по текущия начин и формат (CSV);
* считано от отчетен период януари 2024 г. обменът на данни по Етап 2 ще бъде само по Инструкцията.